b'\n_START_ARTICLE_\nNarodna vlada Slovenije\n_START_PARAGRAPH_\nAjdovska vlada je zgodovinski naziv za drugo slovensko vlado. Ajdovska vlada je bila ustanovljena v Ajdov\xc5\xa1\xc4\x8dini 5. maja 1945 pod imenom Narodna vlada Slovenije. Vlado je ustanovila jugoslovanska in slovenska revolucionarna elita, \xc4\x8deprav so bili v njej tudi posamezni ministri iz me\xc5\xa1\xc4\x8danskih strank, s tem pa je posredno razglasila slovensko dr\xc5\xbeavo. Ta je sicer nastajala \xc5\xbee med narodnoosvobodilnim bojem, sicer v okviru nove oziroma druge Jugoslavije, zaradi \xc4\x8desar velja to politi\xc4\x8dno dejanje za razglasitev Socialisti\xc4\x8dne republike Slovenije v okviru t. i. nove Jugoslavije, ki takrat \xc5\xa1e ni imela imena. Ozemlje, na katerem ja bila razgla\xc5\xa1ena Ajdovska vlada je bilo v trenutku razglasitve formalno \xc5\xa1e vedno pod Italijo, vendar je z razglasitvijo nova oblast jasno izrazila svoje zahteve po priklju\xc4\x8ditvi ozemlja jugoslovanski dr\xc5\xbeavi.'